**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO KLAIPĖDOS MIESTO SAVIVALDYBĖS BENDROJO PLANO, GALIOJUSIO IKI 2021 M. RUGSĖJO 30 D., SPRENDINIŲ ĮGYVENDINIMO STEBĖSENOS 2021 METŲ ATASKAITAI**

2022 m. spalio 31 d. Nr. T1-252

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 19 punktu, Lietuvos Respublikos teritorijų planavimo įstatymo 29 straipsnio 4, 7 ir 8 dalimis ir Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo, patvirtinto Lietuvos Respublikos aplinkos ministro 2014 m. sausio 7 d. įsakymu Nr. D1-21 „Dėl Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo patvirtinimo“, 25 ir 26 punktais, Klaipėdos miesto savivaldybės taryba nusprendžia:

1. Pritarti Klaipėdos miesto savivaldybės bendrojo plano, galiojusio iki 2021 m. rugsėjo 30 d., sprendinių įgyvendinimo stebėsenos 2021 metų ataskaitai (pridedama).
2. Skelbti šį sprendimą ir Klaipėdos miesto savivaldybės bendrojo plano, galiojusio iki 2021 m. rugsėjo 30 d., sprendinių įgyvendinimo stebėsenos 2021 metų ataskaitą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Urbanistikos ir architektūros skyriaus vyriausioji specialistė

Aurelija Jankuvienė, tel. 21 94 09

2022-10-04